കൊക്കോ - വിക്കിപീഡിയ

# കൊക്കോ

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കൊക്കോ
Cacao tree with fruit pods
ശാസ്ത്രീയ വര്‍ഗീകരണം

സാമ്രാജ്യം: | സസ്യം
തരം: | മാഗ്നോലിയൊഫൈറ്റ
വര്‍ഗ്ഗം: | മാഗ്നൊലിയോപ്സിഡ
നിര: | മാല്‍‌വേല്‍സ്
കുടുംബം: | സ്റ്റെര്‍കുലിയാസ്യേ
ജനുസ്സ്‌: | തിയൊബ്രോമ
വര്‍ഗ്ഗം: | T. കൊക്കോ

ശാസ്ത്രീയനാമം
തിയൊബ്രോമ കൊക്കോ

ദക്ഷിണ അമേരിക്കന്‍ മഴക്കാടുകളില്‍ നിന്നുള്ള ഒരു നിത്യഹരിതവൃക്ഷമാണ് കൊക്കോ. ചോക്കലേറ്റ് നിര്‍മ്മിക്കുന്നതിനുള്ള പ്രധാന അസംസ്കൃതവസ്തുവാണ് കൊക്കോയുടെ കുരുക്കള്‍. ഒരു വനവൃക്ഷം എന്ന അവസ്ഥയില്‍ നിന്ന് ഇന്ന് ലോകമെങ്ങും കൃഷിചെയ്യപ്പെടുന്ന ഒരു വിളയായി ഇത് മാറിയിരിക്കുന്നു.

തിയോബ്രോമ കകൌ (Theobroma cacao) എന്നതാണ് കൊക്കോയുടെ ശാസ്ത്രീയനാമം.

ചോക്കലേറ്റിന്റേയും ചോക്കലേറ്റ് ഉല്‍പ്പന്നങ്ങളുടെ ഉപയോഗത്തിലുള്ള വന്‍പിച്ച വര്‍ദ്ധന മൂലം കോക്കോയുടെ ആവശ്യകത വളരെ ഏറിയിട്ടുണ്ട്. ഈ സ്ഥിതി തരണം ചെയ്യുന്നതിന് കൂടുതല്‍ ഉല്‍പ്പാദനക്ഷമതയുള്ള സങ്കരജാതി ചെടികള്‍ വളര്‍ത്തുവാന്‍ കൃഷിക്കാര്‍ ആരംഭിച്ചിട്ടുണ്ട്.

## [തിരുത്തുക] ചരിത്രം

ആദ്യകാലത്ത് കൊക്കോയുടെ ഉണക്കിയ കുരു പണമായി ഉപയോഗിച്ചിരുന്നു. ഇത്തരം രണ്ടു കുരുക്കള്‍ കൊണ്ട് ഒരു മത്തങ്ങ വാങ്ങാമായിരുന്നു എന്ന് ആദ്യകാല യുറോപ്യന്‍ പര്യവേഷകര്‍ രേഖപ്പെടുത്തിയിട്ടുണ്ട്.

ദക്ഷിണ അമേരിക്കയിലെ മായന്‍മാര്‍ ഇതിനെ ‘‘‘ദൈവങ്ങളുടെ ഭക്ഷണം‘‘‘ എന്ന രീതിയിലാണ് കൃഷി ചെയ്തിരുന്നത്. ശാസ്ത്രീയനാമത്തിലെ തിയോബ്രോമ എന്ന വാക്കിന്റെ അര്‍ത്ഥം ദൈവങ്ങളുടെ ഭക്ഷണം എന്നാണ്. മായന്മാര്‍ ഇതിനെ മെക്സിക്കോയിലെ ആസ്റ്റെകുകള്‍ക്ക് പരിചയപ്പെടുത്തി.

സ്വാദേറിയ ഭക്ഷണവിഭവങ്ങള്‍ സുലഭമായ ഒരു മലയില്‍ നിന്ന് ദൈവങ്ങള്‍ കണ്ടെടുത്ത ഒന്നാണ് കൊക്കോ എന്നാണ് മായന്മാര്‍ വിശ്വസിച്ചിരുന്നത്. എക് ചുവാ എന്ന കൊക്കോ ദൈവത്തിന്റെ പേരില്‍ മായന്മാര്‍ ഒരു ഉത്സവം ഏപ്രില്‍ മാസത്തില്‍ ആഘോഷിച്ചിരുന്നു.

മെക്സിക്കോയിലെ ആസ്റ്റെകുകളുടെ വിശ്വാസം, ആസ്റ്റെക് ദൈവമായ ക്വെറ്റ്സാല്‍കോറ്റല്‍ ആണ് കകൌ

ആസ്റ്റെക് സാമ്രാജ്യത്തെ സ്പെയിന്‍‌കാര്‍ പരാ‍ജയപ്പെടുത്തിയപ്പോഴാണ് ചൊകോലാറ്റില്‍ എന്നു പേരുള്ള അസാധാരണ പാനീയത്തെക്കുറിച്ച് അവര്‍ക്ക് അറിവ് ലഭിച്ചത്. 1550-ഓടെ അവര്‍ ഇതിനെ സ്പെയിനില്‍ പരിചയപ്പെടുത്തി. അവിടെ നിന്നും സാവധാനം യുറോപ്പിലെങ്ങും കൊക്കോ വ്യാപിച്ചു.

കൊക്കോയുടെ ചെറിയ കയ്പ്പ് രുചി മൂലം യുറോപ്പില്‍ കൂടുതല്‍ പേര്‍ക്കും ഇതത്ര ഇഷ്ടപ്പെട്ടില്ല. തുടര്‍ന്ന് ഇന്നു ചെയ്യുന്ന പോലെ തന്നെ പാല്‍, പഞ്ചസാര മറ്റു സുഗന്ധദ്രവ്യങ്ങളും രുചിക്കൂട്ടുകളും ചേര്‍ത്ത് അതിന്റെ കയ്പ്പ് രുചി കുറച്ച് കൂടുതല്‍ ആളുകള്‍ ഇത് ഉപയോഗിക്കാന്‍ തുടങ്ങി. കുറേ നാളുകള്‍ക്കു ശേഷം ഖരരൂപത്തിലുള്ള ചോക്കലേറ്റ് നിര്‍മ്മിക്കാന്‍ തുടങ്ങി.

## [തിരുത്തുക] ചോക്കലേറ്റ് നിര്‍മ്മാണം

കൊക്കോ ചെടിയുടെ ചില്ലകളിലുണ്ടാവുന്ന കായ്കളാണ് ചോക്കലേറ്റ് ഉണ്ടാക്കാന്‍ ഉപയോഗിക്കുന്നത്. ഈ കായകള്‍ക്കകത്തെ പള്‍പ്പിനുള്ളിലാണ് കൊക്കോ കുരുക്കള്‍ കാണപ്പെടുന്നത്. ഈ കുരുക്കളെ സംസ്കരിച്ച് അതിനെ കയ്പുരസം നീക്കം ചെയ്ത് ഉണക്കുന്നു. അല്ലെങ്കില്‍ ആ കയ്പുരസം നിലനിര്‍ത്തിക്കൊണ്ടു തന്നെ ഉണക്കിയെടുക്കുന്നു.

ആദ്യകാലത്ത് ഒരു ഇടവിളയായി മാത്രമാണ് കൊക്കോ കൃഷി ചെയ്തിരുന്നത്. എന്നാല്‍ ഇക്കാലത്ത് ദക്ഷിണ അമേരിക്ക, ആഫ്രിക്ക, ഏഷ്യ എന്നിവിടങ്ങളിലെ കര്‍ഷകരുടെ ഒരു പ്രധാന കാര്‍ഷികവിളയാണ് കൊക്കോ. കോക്കോ ഉല്‍പ്പന്നങ്ങള്‍ ലോകമെങ്ങും വിറ്റു വരുന്നു.

## [തിരുത്തുക] അവലംബം

- ദ് ഹിന്ദു യങ് വേള്‍ഡ് - 2007 സെപ്റ്റംബര്‍ 21ml:കൊക്കോ

Retrieved from "http://ml.wikipedia.org../../../%E0%B4%95/%E0%B5%8A/%E0%B4%95/%E0%B4%95%E0%B5%8A%E0%B4%95%E0%B5%8D%E0%B4%95%E0%B5%8B.html"

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- العربية
- Bân-lâm-gú
- Català
- Dansk
- Deutsch
- Español
- Français
- Bahasa Indonesia
- Íslenska
- Italiano
- עברית
- Hrvatski
- Lietuvių
- Lingála
- Bahasa Melayu
- Nederlands
- Nedersaksisch
- 日本語
- ‪Norsk (bokmål)‬
- Polski
- Português
- Runa Simi
- Русский
- Slovenščina
- Српски / Srpski
- Svenska
- Türkçe
- 中文